Dre un enepprizidigezh ez eus bet diskouezet anat ha splann emañ TDN* an den en doa gwallforzhet ha drouklazhet ar Vreizhveuriadez yaouank Caroline Dickinson heñvel ouzh hini an den zo diskred bras warnañ, ar Spagnol Fransisco Arce Montes. Kaset eo bet an enepprizidigezh -se da benn gant un arnodva eus Naoned diwar ur savadenn haliv. Fransisco Arce Montes an hini eo en doa goulennet anezhañ. Embannet e oa bet disoc’hoù an dezrann nevez digwener : heñvel e oa TDN Francisco Arce Montes ouzh an TDN a oa bet dezrannet gant polis skiantel Pariz ha gant un arnodva eus Bourdel. Peuzsur eo an disoc’hoù-se.